b'\n_START_ARTICLE_\nMarkus Majaluoma\n_START_PARAGRAPH_\nMarkus Majaluoma (s. 29. syyskuuta 1961 Pori) on suomalainen lastenkirjailija ja kuvittaja._NEWLINE_Majaluoma on suorittanut kuvataideopettajan tutkinnon (taiteen maisteri) Taideteollisessa korkeakoulussa 1991. Majaluoman kuvituksille on tyypillist\xc3\xa4 murretut v\xc3\xa4rit, hahmojen sijoittaminen osaksi laajempaa maisemaa ja hieman karrikoidunn\xc3\xa4k\xc3\xb6iset hahmot. Majaluoma k\xc3\xa4ytt\xc3\xa4\xc3\xa4 teoksissaan my\xc3\xb6s sarjakuvaa. Tunnetuimpia Majaluoman kuvituksia on Hein\xc3\xa4hattu ja Vilttitossu -sarja. H\xc3\xa4nen omia kuvakirjateoksiaan on k\xc3\xa4\xc3\xa4nnetty ruotsiksi, norjaksi, tanskaksi, ranskaksi, kiinaksi._NEWLINE_Majaluoman teos Hulda kulta, luetaan iltasatu oli vuoden 2010 Finlandia Junior -palkintoehdokkaana. Vuonna 2001 ehdolla oli Sinikka ja Tiina Nopolan kirjoittama ja Majaluoman kuvittama teos Rauhallinen Erkki.'